title: 2004/71/EZ: Odluka Komisije od 4. rujna 2003. o osnovnim uvjetima za pomorsku radiokomunikacijsku opremu namijenjenu za upotrebu na brodovima koji nisu obuhvaćeni Konvencijom SOLAS i za sudjelovanje u Svjetskom pomorskom sustavu za pogibelj i sigurnost (GMDSS) (priopćena pod brojem dokumenta C(2003) 2912)  Tekst značajan za EGP

text:
               07/Sv. 20

               HR

               Službeni list Europske unije

               100

         32004D0071

               L 016/54

               SLUŽBENI LIST EUROPSKE UNIJE

         ODLUKA KOMISIJE
   od 4. rujna 2003.
   o osnovnim uvjetima za pomorsku radiokomunikacijsku opremu namijenjenu za upotrebu na brodovima koji nisu obuhvaćeni Konvencijom SOLAS i za sudjelovanje u Svjetskom pomorskom sustavu za pogibelj i sigurnost (GMDSS)
   (priopćena pod brojem dokumenta C(2003) 2912)
   (Tekst značajan za EGP)
   (2004/71/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove sukladnosti (1), a posebno njezin članak 3. stavak 3. točku (e),
   budući da:

               (1)

               Nekolicina država članica primijenila je ili namjerava primijeniti zajednička sigurnosna načela i pravila za radijsku opremu na brodovima koji nisu obuhvaćeni Konvencijom SOLAS (Konvencijom o zaštiti ljudskih života na moru).

               (2)

               Usklađivanje radijskih službi trebalo bi doprinijeti sigurnijoj plovidbi brodova koji nisu obuhvaćeni Konvencijom SOLAS, ponajprije u slučajevima opasnosti ili nepovoljnih vremenskih prilika.

               (3)

               Okružnica 803 Odbora za pomorsku sigurnost, u vezi sa sudjelovanjem brodova koji nisu obuhvaćeni Konvencijom SOLAS u Svjetskom pomorskom sustavu za pogibelj i sigurnost (GMDSS), te Rezolucija MSC.77(69) Međunarodne pomorske organizacije, pozivaju vlade na primjenu Smjernica za sudjelovanje brodova koji nisu obuhvaćeni Konvencijom SOLAS u GMDSS-u i pozivaju vlade da zahtijevaju primjenu određenih značajki GMDSS-a na radijsku opremu koja se koristi na svim brodovima.

               (4)

               Radijski propisi Međunarodne telekomunikacijske unije (ITU) navode neke frekvencije koje su dodijeljene GMDSS-u. Sva radijska oprema koja radi na tim frekvencijama, a koja se namjerava upotrijebiti u slučajevima opasnosti, mora biti kompatibilna s namjenom tih frekvencija i mora do određene mjere jamčiti da će u slučajevima opasnosti ispravno funkcionirati.

               (5)

               Područje primjene Odluke Komisije 2000/638/EZ od 22. rujna 2000. o primjeni članka 3. stavka 3. točke (e) Direktive 1999/5/EZ na radijsku opremu koja je namijenjena za ugradnju na pomorske brodove koji nisu obuhvaćeni Konvencijom SOLAS i za sudjelovanje u Svjetskom pomorskom sustavu za pogibelj i sigurnost (GMDSS), te koja nije obuhvaćena Direktivom Vijeća 96/98/EZ o pomorskoj opremi (2), ograničava se na opremu koja je namijenjena ugradnji na brodove za plovidbu morem. Područje primjene te Direktive treba proširiti kako bi obuhvaćala GMDSS opremu koja se koristi na brodovima koji nisu obuhvaćeni Konvencijom SOLAS. Smatra se da je visoka razina sigurnosti koju osigurava ova Odluka od važnosti za sve brodove, te stoga područje primjene Odluke treba izmijeniti kako bi isti uvjeti važili za pokrivanje uporabe GMDSS opreme na brodovima koji nisu obuhvaćeni Konvencijom SOLAS i Direktivom o brodskoj opremi, bez obzira radi li se o brodovima za plovidbu morem ili ne. Odluku 2000/638/EZ treba stoga izmijeniti.

               (6)

               Mjere iznesene u ovoj Odluci u skladu su s mišljenjem Odbora za ocjenjivanje sukladnosti i nadzor tržišta telekomunikacija,

         DONIJELA JE OVU ODLUKU:
   Članak 1.
   Ova Odluka primjenjuje se na radijsku opremu namijenjenu za uporabu na brodovima koji nisu obuhvaćeni Konvencijom SOLAS i koji sudjeluju u Svjetskom pomorskom sustavu za pogibelj i sigurnost (GMDSS) prema članku 4. Konvencije SOLAS koja djeluje u

               (a)

               pomorskim pokretnim službama kako su definirane člankom 1.28 radijskog propisa Međunarodnog saveza za telekomunikacije, ili

               (b)

               pomorskim pokretnim satelitskim službama kako su definirane člankom 1.29 radijskog propisa Međunarodnog saveza za telekomunikacije.

         Članak 2.
   Radijska oprema obuhvaćena ovom Odlukom kako je utvrđeno člankom 1., izrađena je tako da osigura ispravno funkcioniranje u pomorskim uvjetima, da zadovolji sve operativne uvjete GMDSS-a u slučajevima opasnosti, te da pruža jasne i čvrste komunikacijske veze s visokom kvalitetom tonske reprodukcije analogne ili digitalne komunikacijske veze.
   Članak 3.
   Ukida se Odluka 2000/638/EZ.
   Članak 4.
   Ova se Odluka primjenjuje od 4. rujna 2004.
   Članak 5.
   Ova je Odluka upućena državama članicama.

      Sastavljeno u Bruxellesu 4. rujna 2003.

            Za Komisiju

         Erkki LIIKANEN

            Član Komisije

      (1)  SL L 91, 7.4.1999., str. 10.

      (2)  SL L 269, 21.10.2000., str. 52.


title: 2000/113/EZ: Odluka Komisije od 14. siječnja 2000. o izmjeni Odluke 1999/246/EEZ o odobrenju određenih kriznih planova za kontrolu klasične svinjske kuge  Tekst značajan za EGP

text:
               03/Sv. 029

               HR

               Službeni list Europske unije

               253

         32000D0113

               L 033/23

               SLUŽBENI LIST EUROPSKE UNIJE

               14.01.2000.

      ODLUKA KOMISIJE

   od 14. siječnja 2000.
   o izmjeni Odluke 1999/246/EEZ o odobrenju određenih kriznih planova za kontrolu klasične svinjske kuge
   (Tekst značajan za EGP)
   (2000/113/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 80/217/EEZ od 22. siječnja 1980. o uvođenju mjera Zajednice za kontrolu klasične svinjske kuge (1), kako je zadnje izmijenjena Direktivom Vijeća 93/384/EEZ (2), a posebno njezin članak 14.b,
   budući da:

               (1)

               Kriteriji koji se mutatis mutandis primjenjuju pri izradi kriznih planova za kontrolu klasične svinjske kuge utvrđeni su Odlukom Komisije 91/42/EEZ (3).

               (2)

               Grčka i Luksemburg dostavili su nacionalne krizne planove radi njihova odobravanja.

               (3)

               Nakon provedenog ispitivanja utvrđeno je da ovi planovi ispunjavaju kriterije utvrđene Odlukom 91/42/EEZ te omogućuju postizanje željenih ciljeva, podrazumijevajući učinkovitu provedbu.

               (4)

               Komisija je Odlukom 1999/246/EEZ (4) odobrila krizne planove koje su dostavile određene države članice.

               (5)

               Odluka 1999/246/EEZ mora se izmijeniti kako bi uključila planove koje su dostavile Grčka i Luksemburg.

               (6)

               Mjere iz ove Odluke u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Prilog Odluci 1999/246/EEZ zamijenjen je Prilogom ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 14. siječnja 2000.

            Za Komisiju

         David BYRNE

            Član Komisije

      (1)  SL L 47, 21.1.1980., str. 11.

      (2)  SL L 166, 8.7.1993., str. 34.

      (3)  SL L 23, 29.1.1991., str. 29.

      (4)  SL L 93, 8.4.1999., str. 24.
   PRILOG

               Belgija

               Danska

               Njemačka

               Grčka

               Španjolska

               Francuska

               Irska

               Italija

               Luksemburg

               Nizozemska

               Austrija

               Portugal

               Finska

               Švedska

               Velika Britanija


Odluka Komisije od 09/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8126 - HNA GROUP / CARLSON HOTELS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 1999/454/EZ: Odluka Komisije od 22. lipnja 1999. o postupku potvrđivanja sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi s proizvodima za zaustavljanje požara, sprečavanje širenja požara i požarnu zaštitu (priopćena pod brojem dokumenta C(1999) 1481)  Tekst značajan za EGP

text:
               13/Sv. 60

               HR

               Službeni list Europske unije

               64

         31999D0454

               L 178/52

               SLUŽBENI LIST EUROPSKE UNIJE

         ODLUKA KOMISIJE
   od 22. lipnja 1999.
   o postupku potvrđivanja sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi s proizvodima za zaustavljanje požara, sprečavanje širenja požara i požarnu zaštitu
   (priopćena pod brojem dokumenta C(1999) 1481)
   (Tekst značajan za EGP)
   (1999/454/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,

               (1)

               Budući da Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, najmanje zahtjevan postupak koji je u skladu sa sigurnošću; budući da to znači da treba odlučiti je li, za dani proizvod ili skupinu proizvoda, postojanje nadzornog sustava proizvodnje pod odgovornošću proizvođača potreban i dovoljan uvjet za potvrđivanje sukladnosti ili je za ispunjavanje kriterija iz članka 13. stavka 4. potrebno uključiti ovlašteno certifikacijsko tijelo;

               (2)

               Budući da se člankom 13. stavkom 4. zahtijeva da time utvrđeni postupak bude naznačen u ovlaštenjima i tehničkim specifikacijama; budući da je stoga poželjno definirati pojam proizvoda ili skupine proizvoda onako kako se koristi u ovlaštenjima i tehničkim specifikacijama;

               (3)

               Budući da su oba postupka predviđena člankom 13. stavkom 3. detaljno opisana u Prilogu III. Direktivi 89/106/EEZ; budući da je stoga potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili skupinu proizvoda, jer Prilog III. daje prednost određenim sustavima;

               (4)

               Budući da postupak iz točke (a) članka 13. stavka 3. odgovara sustavima utvrđenim u prvoj mogućnosti, bez neprekidnog nadzora, te drugoj i trećoj mogućnosti točke ii. odjeljka 2 Priloga III. i postupak iz točke (b) članka 13. stavka 3. odgovara sustavima utvrđenim u točki i. odjeljka 2 Priloga III., te u prvoj mogućnosti točke ii. odjeljka 2. Priloga III., s neprekidnim nadzorom;

               (5)

               Budući da su mjere predviđene ovom Odlukom u skladu s mišljenjem Stalnoga odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda utvrđenih u Prilogu I. ocjenjuje se postupkom kojim proizvođač ima isključivo pod svojom odgovornošću nadzorni sustav tvorničke proizvodnje kojim se jamči da je proizvod u skladu s odgovarajućim tehničkim specifikacijama.
   Članak 2.
   Postupak potvrđivanja sukladnosti kako je utvrđen u Prilogu II. navodi se u ovlaštenjima za smjernice za europsko tehničko dopuštenje.
   Članak 3.
   Ova je Odluka upućena državama članicama.

      Sastavljeno u Bruxellesu 22. lipnja 1999.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

                  Proizvodi za zaustavljanje požara i za sprečavanje širenja (1):

                  Proizvodi za požarnu zaštitu (uključujući premaze)
                   (1)
                   (2):

                           —

                           za požarne odjeljke i/ili požarnu zaštitu ili za ponašanje pri požaru

      (1)  Isključujući proizvode od gipsa (npr. ploče, blokovi, štukatura), proizvodi od mineralne vune, blokova i gotovih armiranih elemenata AAC i LAC, zidna žbuka, žbuka za štukaturu, proizvodi od kalcijevog silikata i proizvodi od mrežastog stakla.

      (2)  Također isključujući panel ploče za požarnu zaštitu zidova ili stropova i sklopove za obješene stropove (kako je uključeno u Odluku Komisije 98/437/EZ o unutarnjim i vanjskim zidovima i stropnim oblogama (SL L 194, 10.7.1998., str. 39.)).
   PRILOG II.
   POTVRĐIVANJE SUKLADNOSTI

               Napomena:

               Za proizvode koji imaju jedan ili više predviđenih načina upotrebe određenih u sljedećim skupinama proizvoda, zadaće ovlaštenog tijela, koje su izvedene iz odgovarajućih sustava za potvrđivanje sukladnosti, kumulativne su.

         SKUPINA PROIZVODA

      PROIZVODI ZA ZAUSTAVLJANJE POŽARA, ZA SPREČAVANJE ŠIRENJA I POŽARNU ZAŠTITU (1/2)

      Sustavi potvrđivanja sukladnosti

   Za dolje navedeni proizvod i njegovu predviđenu upotrebu (navedene proizvode i njihove predviđene upotrebe), zahtijeva se da EOTA odredi sljedeći(-e) sustav(-e) za potvrđivanje sukladnosti u odgovarajućoj smjernici za europske tehničke suglasnosti:

               Proizvod(i)

               Predviđena(-e) upotreba(-e)

               Razina(-e) ili klasa(-e) (otpornost na požar)

               Sustav(i) za potvrđivanje sukladnosti

                  Proizvodi za zaustavljanje požara i za sprečavanje širenja

                  Proizvodi za požarnu zaštitu (uključujući premaze)

               Za požarne odjeljke i/ili požarnu zaštitu ili za ponašanje pri požaru

               Bilo koje

               1

               Sustav 1.: Vidjeti Direktivu 89/106/EEZ, Prilog III. odjeljak 2. točku i., bez inspekcijskog testiranja uzoraka.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.
   SKUPINA PROIZVODA

      PROIZVODI ZA ZAUSTAVLJANJE POŽARA, ZA SPREČAVANJE ŠIRENJA I POŽARNU ZAŠTITU (2/2)

      Sustavi potvrđivanja sukladnosti

   Za dolje navedeni proizvod i njegovu predviđenu upotrebu (navedene proizvode i njihove predviđene upotrebe), zahtijeva se da EOTA odredi sljedeći(-e) sustav(-e) za potvrđivanje sukladnosti u odgovarajućoj smjernici za europske tehničke suglasnosti:

               Proizvod(i)

               Predviđena(-e) upotreba(-e)

               Razina(-e) ili klasa(-e) (otpornost na požar)

               Sustav(i) za potvrđivanje sukladnosti

                  Proizvodi za zaustavljanje požara i za sprečavanje širenja

                  Proizvodi za požarnu zaštitu (uključujući premaze)

               Za upotrebe za koje vrijede propisi u vezi s otpornošću na požar (požarnim uvjetima)

               A (1), B (1), C (1)

               1

               A (2), B (2), C (2)

               3

               A (3), D, E, F

               4

               Sustav 1.: Vidjeti CPD Prilog III. odjeljak 2. točku i., bez inspekcijskog testa uzoraka.
               Sustav 3.: Vidjeti CPD Prilog III. odjeljak 2. točku ii., drugu mogućnost.
               Sustav 4.: Vidjeti CPD Prilog III. odjeljak 2. točku ii., treću mogućnost.

         Specifikacija sustava mora biti takva da se on može provesti čak i tamo gdje se izvedba za određeno svojstvo ne treba utvrditi, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču se ne smije nametati provjera takvog svojstva ako on ne želi deklarirati izvedbu proizvoda u tom pogledu.

      (1)  Materijali kod kojih je reakcija na vatru podložna promjeni za vrijeme proizvodnje. (U načelu oni podložni kemijskim modifikacijama, npr. usporivači gorenja ili kod kojih promjene sastava dovode do promjena reakcije na vatru).

      (2)  Materijali kod kojih reakcija na vatru nije podložna promjeni za vrijeme proizvodnje.

      (3)  Materijali klase A kod kojih, u skladu s Odlukom 96/603/EZ, ne treba testirati reakciju na vatru.


Odluka Komisije od 03/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7841 - AVRIL POLE ANIMAL / TÖNNIES INTERNATIONAL HOLDING / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 14/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8172 - H&F / PERMIRA / GENESYS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 07/09/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8178 - FIRST RESERVE / MORRISON UTILITY SERVICES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2008/989/EZ: Odluka Komisije od 23. prosinca 2008. kojom se, u skladu s Direktivom Vijeća 1999/105/EZ, ovlašćuju države članice da odlučuju o ekvivalenciji jamstava koja se pružaju za šumski reprodukcijski materijal koji se uvozi iz određenih trećih zemalja (priopćeno pod brojem dokumenta C(2008) 8589)

text:
               03/Sv. 57

               HR

               Službeni list Europske unije

               138

         32008D0989

               L 352/55

               SLUŽBENI LIST EUROPSKE UNIJE

         ODLUKA KOMISIJE
   od 23. prosinca 2008.
   kojom se, u skladu s Direktivom Vijeća 1999/105/EZ, ovlašćuju države članice da odlučuju o ekvivalenciji jamstava koja se pružaju za šumski reprodukcijski materijal koji se uvozi iz određenih trećih zemalja
   (priopćeno pod brojem dokumenta C(2008) 8589)
   (2008/989/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 1999/105/EZ od 22. prosinca 1999. o stavljanju na tržište šumskog reprodukcijskog materijala (1), a posebno njezin članak 19. stavak 3.,
   budući da:

               (1)

               U skladu s člankom 19. stavkom 1. Direktive 1999/105/EZ, donesena je Odluka Vijeća o istovrijednosti šumskog reprodukcijskog materijala proizvedenog u trećim zemljama, kojom se utvrđuju uvjeti pod kojima se šumski reprodukcijski materijal kategorija „poznato podrijetlo” i „selekcionirano” proizveden u određenim trećim zemljama smije uvoziti u Zajednicu. Međutim, za neke druge treće zemlje informacije trenutačno dostupne na razini Zajednice nisu dovoljne za uključenje tih trećih zemalja u tu Odluku. To je slučaj s Bjelarusom, Bosnom i Hercegovinom, bivšom jugoslavenskom republikom Makedonijom i Novim Zelandom.

               (2)

               Da bi se spriječilo remećenje trgovačkih struktura nakon isteka Odluke Komisije 2005/942/EZ od 21. prosinca 2005. kojom se države članice ovlašćuju da u skladu s Direktivom Vijeća 1999/105/EZ odlučuju o jamstvima koja se pružaju za šumski reprodukcijski materijal proizveden u trećim zemljama (2), potrebno je ovlastiti države članice da odlučuju o tome dobivaju li se za određeni materijal uvezen iz tih trećih zemalja ekvivalentna jamstva kao ona koja se primjenjuju na šumski reprodukcijski materijal proizveden u Zajednici u skladu s Direktivom 1999/105/EZ.

               (3)

               Da bi se omogućilo buduće moguće proširenje Odluke Vijeća o jednakovaljanosti šumskog reprodukcijskog materijala proizvedenog u trećim zemljama i na druge treće zemlje osim onih navedenih u spomenutoj Odluci, potrebno je tim zemljama ostaviti dovoljno vremensko razdoblje potrebno za primjenu Međunarodnog sustava OECD-a za certificiranje šumskog reprodukcijskog materijala na međunarodnom tržištu. Stoga je primjereno produljiti rok valjanosti ove Odluke do 31. prosinca 2014. Razdoblje primjene ove Odluke trebalo bi biti dovoljno dugo da se izbjegne bilo kakav poremećaj uvoza u države članice.

               (4)

               Mjere predviđene ovom Uredbom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Države članice ovlašćuju se da u vezi s trećim zemljama navedenim u Prilogu, kao i u vezi s vrstama, kategorijama i tipovima osnovnog materijala određenog u tom Prilogu, odlučuju jesu li za šumski reprodukcijski materijal proizveden u tim trećim zemljama pružena ekvivalentna jamstva u vezi s odobravanjem njegovog osnovnog materijala i jesu li mjere koje se poduzimaju za njegovu proizvodnju s obzirom na stavljanje na tržište jednake onima za šumski reprodukcijski materijal proizveden u Zajednici te zadovoljava li on odredbe Direktive 1999/105/EZ.
   Šumski reprodukcijski materijal naveden u Prilogu mora biti popraćen certifikatom o izvornosti ili drugim službenim certifikatom izdanim u zemlji podrijetla s evidencijom koja sadrži sve pojedinosti o pošiljci koja se izvozi, koju izdaje dobavljač u trećoj zemlji.
   Članak 2.
   Države članice bez odgađanja obavješćuju Komisiju i ostale države članice o odlukama donesenim u skladu s ovom Odlukom, kao i o povlačenju takvih odluka.
   Članak 3.
   Ova se Odluka primjenjuje od 1. siječnja 2009. do 31. prosinca 2014.
   Članak 4.
   Ova je Odluka upućena državama članicama.

      Sastavljeno u Bruxellesu 23. prosinca 2008.

            Za Komisiju

         Androulla VASSILIOU

            Članica Komisije

      (1)  SL L 11, 15.1.2000., str. 17.

      (2)  SL L 342, 24.12.2005., str. 92.

      PRILOG

                  Zemlja podrijetla

                  Vrsta

                  Kategorija

                  Tip osnovnog materijala

                  Bjelarus

                     Picea abies Karst.

                  SI

                  SS, St

                  Bosna i Hercegovina

                     Pinus nigra Arnold

                  SI

                  SS, St

                  bivša jugoslavenska republika Makedonija

                     Abies alba Mill.

                  SI

                  SS, St

                  Novi Zeland

                     Pinus radiata D. Don

                  SI

                  SS, St

                  Kategorija

                              SI

                              poznato podrijetlo

                        Tip osnovnog materijala

                              SS

                              izvor sjemena

                              St

                              ljetina


title: 2004/131/EZ: Odluka Komisije od 9. veljače 2004. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja FEN 560 i penoksulama u Prilog I. Direktivi Vijeća 91/414/EEZ (priopćeno pod brojem dokumenta C(2004) 274)  Tekst značajan za EGP

text:
               03/Sv. 004

               HR

               Službeni list Europske unije

               65

         32004D0131

               L 037/34

               SLUŽBENI LIST EUROPSKE UNIJE

               09.02.2004.

      ODLUKA KOMISIJE

   od 9. veljače 2004.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja FEN 560 i penoksulama u Prilog I. Direktivi Vijeća 91/414/EEZ
   (priopćeno pod brojem dokumenta C(2004) 274)
   (Tekst značajan za EGP)
   (2004/131/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Société occitane de fabrications et de technologies je 24. lipnja 2003. dostavio francuskim nadležnim tijelima dokumentaciju za aktivnu tvar FEN 560 i zahtjev za uvrštenjem te tvari u Prilog I. Direktivi 91/414/EEZ. Dow AgroSciences je 29. studenoga 2002. dostavio talijanskim nadležnim tijelima dokumentaciju za aktivnu tvar penoksulam i zahtjev za uvrštenjem te tvari u Prilog I. Direktivi 91/414/EEZ.

               (3)

               Francuska i talijanska nadležna tijela obavijestila su Komisiju da preliminarna razmatranja pokazuju da dokumentacija za predmetne aktivne tvari ispunjava zahtjeve za podacima i informacijama predviđenima Prilogom II. Direktivi 91/414/EEZ. Preliminarna razmatranja također su pokazala da zaprimljena dokumentacija ispunjava zahtjeve za podacima i informacijama predviđenima Prilogom III. Direktivi 91/414/EEZ za jedno sredstvo za zaštitu bilja koje sadrži aktivnu tvar. U skladu s člankom 6. stavkom 2. Direktive 91/414/EEZ, podnositelji zahtjeva naknadno su dostavili dokumentaciju Komisiji i ostalim državama članicama te su oni proslijeđeni Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva dostavu daljnjih podataka ili informacija državama članicama koje su imenovane kao izvjestiteljice radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnim tvarima navedenima u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. Direktivi 91/414/EEZ, u načelu udovoljava zahtjevima za podacima i informacijama predviđenim Prilogom II. Direktivi 91/414/EEZ.
   Dokumentacija također ispunjava zahtjeve za podacima i informacijama predviđenima Prilogom III. Direktivi 91/414/EEZ za jedno sredstvo za zaštitu bilja koje sadrži aktivnu tvar, uzimajući u obzir predložene uporabe.
   Članak 2.
   Države članice izvjestiteljice dužne su detaljno razmotriti predmetnu dokumentaciju i izvijestiti Komisiju što je prije moguće, a najkasnije 10. veljače 2005., o zaključcima svojih razmatranja i popratnim preporukama za uvrštenje ili neuvrštenje predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 9. veljače 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   PRILOG

      AKTIVNE TVARI NA KOJE SE ODNOSI OVA ODLUKA

               Br.

               Uobičajeni naziv, CIPAC identifikacijski broj

               Podnositelj zahtjeva

               Datum podnošenja zahtjeva

               Država članica izvjestiteljica

               1.

               FEN 560
               CIPAC – br. još nije dostupan

               Société occitane de fabrications et de technologies

               24.6.2003.

               FR

               2.

               Penoksulam
               CIPAC – br. još nije dostupan

               Dow AgroSciences

               29.11.2002.

               IT


Odluka Komisije od 18/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7447 - TELENOR / SPH / SCHIBSTED / NASPERS BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2009/739/EZ: Odluka Komisije od 2. listopada 2009. o utvrđivanju praktičnih rješenja za razmjenu informacija elektroničkim putem između država članica na temelju poglavlja VI. Direktive 2006/123/EZ Europskog parlamenta i Vijeća o uslugama na unutarnjem tržištu (priopćena pod brojem dokumenta C(2009) 7493)  Tekst značajan za EGP

text:
               13/Sv. 62

               HR

               Službeni list Europske unije

               141

         32009D0739

               L 263/32

               SLUŽBENI LIST EUROPSKE UNIJE

         ODLUKA KOMISIJE
   od 2. listopada 2009.
   o utvrđivanju praktičnih rješenja za razmjenu informacija elektroničkim putem između država članica na temelju poglavlja VI. Direktive 2006/123/EZ Europskog parlamenta i Vijeća o uslugama na unutarnjem tržištu
   (priopćena pod brojem dokumenta C(2009) 7493)
   (Tekst značajan za EGP)
   (2009/739/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu (1), a posebno drugu rečenicu njezinog članka 36.,
   nakon savjetovanja s europskim nadzornikom za zaštitu podataka,
   budući da:

               (1)

               Obveza uzajamne pomoći i učinkovite međusobne suradnje koju državama članicama propisuju članci od 28. do 36. Direktive 2006/123/EZ, podrazumijeva razmjenu informacija između njihovih nadležnih tijela. Da bi pravilno funkcionirala, suradnja između država članica mora biti potpomognuta tehničkim sredstvima koja omogućuju izravnu i brzu komunikaciju između njihovih nadležnih tijela. U tu svrhu Direktiva 2006/123/EZ u članku 34. stavku 1. propisuje da Komisija u suradnji s državama članicama mora uspostaviti elektronički sustav za razmjenu informacija između država članica, uzimajući u obzir postojeće informacijske sustave.

               (2)

               Informacijski sustav unutarnjeg tržišta (IMI), uspostavljen u skladu s Odlukom 2004/387/EZ Europskog parlamenta i Vijeća od 21. travnja 2004. o interoperabilnom pružanju paneuropskih elektroničkih usluga javne vlasti javnim upravama, poduzetnicima i građanima (IDABC) (2), elektroničko je sredstvo namijenjeno za potporu brojnih zakonodavnih akata u području unutarnjeg tržišta, koji zahtijevaju razmjenu informacija između uprava država članica. Kako IMI omogućuje sigurnu i strukturiranu razmjenu informacija između nadležnih tijela elektroničkim putem, te također omogućuje nadležnim tijelima da lako prepoznaju odgovarajuće sugovornike u drugim državama članicama, te da brzo i učinkovito međusobno komuniciraju, uputno je upotrebljavati IMI za razmjenu informacija za potrebe Direktive 2006/123/EZ.

               (3)

               Da bi se nadležnim tijelima država članica omogućila učinkovita razmjena informacija elektroničkim putem, treba odrediti praktična rješenja za takvu razmjenu preko sustava IMI.

               (4)

               Osim zahtjeva za informacije i obavljanje provjera, inspekcijskog nadzora i istraživanja, te pripadajućih odgovora, Direktiva 2006/123/EZ predviđa dva posebna mehanizma za razmjenu informacija: razmjena informacija o ozbiljnim posebnim radnjama i okolnostima u vezi s uslužnom djelatnosti, koje bi mogle ozbiljno oštetiti zdravlje ili sigurnost osoba ili okoliša (upozorenja), u skladu s člankom 29. stavkom 3. i člankom 32. stavkom 1. Direktive 2006/123/EZ, i razmjena informacija o iznimnim mjerama u vezi sa sigurnošću usluga (odstupanja u pojedinačnim slučajevima), u skladu s člankom 18. i člankom 35. Direktive 2006/123/EZ.

               (5)

               Kako se upozorenja odnose na ozbiljnu opasnost za zdravlje ili sigurnost osoba ili okoliša, uska suradnja između nadležnih tijela u različitim državama članicama neophodna je za otklanjanje dotične opasnosti i odgovarajuće izvještavanje tih tijela o mjerama koje poduzimaju druga tijela, te o otklanjanju ili daljnjem trajanju opasnosti. Kako bi se nadležnim tijelima omogućio učinkovit nadzor nad pružateljima usluga i njihovim uslugama, te odgovarajuća zaštita osobnih podataka sadržanih u upozorenjima, treba predvidjeti zatvaranje upozorenja koje je država članica otvorila u skladu s Direktivom 2006/123/EZ, kada više nisu ispunjeni uvjeti iz članka 29. stavka 3. i članka 32. stavka 1. Državama članicama treba omogućiti da ulože prigovor na prijedlog o zatvaranju upozorenja ako i dalje postoji opasnost ozbiljnog oštećenja zdravlja ili sigurnosti osoba ili okoliša.

               (6)

               U skladu s člankom 43. Direktive 2006/123/EZ, pri provedbi i primjeni te Direktive, a posebno odredaba o nadzoru, moraju se poštivati pravila o zaštiti osobnih podataka, kako je predviđeno u Direktivi 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom prijenosu takvih podataka (3) i Direktivi 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama) (4). U skladu s tim, razmjena informacija elektroničkim putem između država članica mora se obavljati u skladu s pravilima o zaštiti osobnih podataka iz direktiva 95/46/EZ i 2002/58/EZ. Komisija obrađuje informacije u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (5).

               (7)

               Da bi se osigurala visoka razina zaštite osobnih podataka u vezi s djelovanjem sustava IMI, Komisija je donijela Odluku 2008/49/EZ od 12. prosinca 2007. o provedbi informacijskog sustava za unutarnje tržište (IMI) u vezi sa zaštitom osobnih podataka (6) i Preporuku 2009/329/EZ od 26. ožujka 2009. o smjernicama za zaštitu podataka za informacijski sustav za unutarnje tržište (IMI) (7).

               (8)

               Mjere predviđene u ovoj Odluci u skladu su s mišljenjem Odbora osnovanog člankom 40. Direktive 2006/123/EZ,

         DONIJELA JE OVU ODLUKU:
   Članak 1.
   Uporaba sustava IMI za razmjenu informacija
   1.   Informacijski sustav unutarnjeg tržišta (IMI) upotrebljava se za razmjenu informacija elektroničkim putem između država članica radi ispunjavanja odredaba o administrativnoj suradnji iz poglavlja VI. Direktive 2006/123/EZ, kojima se predviđa sljedeće:

               (a)

               zahtjevi za informacije i obavljanje provjera, inspekcijskog nadzora i istraživanja, te pripadajući odgovori, u skladu s poglavljem VI. Direktive 2006/123/EZ;

               (b)

               upozorenja u skladu s člankom 29. stavkom 3. i člankom 32. stavkom 1. Direktive 2006/123/EZ;

               (c)

               zahtjevi i obavijesti za pojedinačne slučajeve, u skladu s postupkom iz članka 35. stavaka 2., 3. i 6. Direktive 2006/123/EZ.

         2.   Kao točke za vezu, predviđene člankom 28. stavkom 2. Direktive 2006/123/EZ, mogu se odrediti koordinatori IMI iz članka 8. Odluke 2008/49/EZ.
   Članak 2.
   Funkcije sustava IMI u vezi sa zahtjevima za informacije i obavljanje provjera, inspekcijskog nadzora i istraživanja, te pripadajućim odgovorima
   Za potrebe zahtjeva za informacije i obavljanje provjera, inspekcijskog nadzora i istraživanja, te pripadajućih odgovora, IMI predviđa sljedeće aktivnosti:

               (a)

               slanje zahtjeva;

               (b)

               slanje i traženje dodatnih informacija;

               (c)

               primanje zahtjeva;

               (d)

               prosljeđivanje zahtjeva;

               (e)

               odgovaranje na zahtjeve.

         Članak 3.
   Funkcije sustava IMI u vezi s upozorenjima
   1.   Za potrebe razmjene informacija o upozorenjima, IMI predviđa sljedeće aktivnosti:

               (a)

               slanje upozorenja kada su ispunjeni uvjeti iz članka 29. stavka 3. i članka 32. stavka 1. Direktive 2006/123/EZ;

               (b)

               slanje i traženje dodatnih informacija o upozorenjima;

               (c)

               povlačenje upozorenja poslanih bez ispunjavanja uvjeta iz članka 29. stavka 3. i članka 32. stavka 1. Direktive 2006/123/EZ;

               (d)

               ispravljanje informacija sadržanih u upozorenjima;

               (e)

               slanje zahtjeva za zatvaranje upozorenja;

               (f)

               ulaganje prigovora na prijedloge za zatvaranje upozorenja;

               (g)

               zatvaranje upozorenja kada više nisu ispunjeni uvjeti iz članka 29. stavka 3. i članka 32. stavka 1. Direktive 2006/123/EZ.

         2.   Za potrebe slanja upozorenja i s njima povezanih informacija drugim državama članicama, te primanja upozorenja od drugih država članica, IMI predviđa funkciju koordinatora upozorenja. Funkciju koordinatora upozorenja mogu obavljati sudionici IMI iz članaka 7. i 8. Odluke 2008/49/EZ.
   3.   Prije brisanja iz sustava prema postupku iz članka 4. Odluke 2008/49/EZ, informacije, uključujući osobne podatke, sadržane u upozorenju koje je zatvoreno, više ne smiju biti vidljive ni jednom korisniku u sustavu IMI.
   Članak 4.
   Funkcije sustava IMI u vezi s mehanizmom odstupanja u pojedinačnim slučajevima
   Za potrebe razmjene informacija o odstupanjima u pojedinačnim slučajevima, IMI predviđa sljedeće aktivnosti:

               (a)

               slanje zahtjeva državi članici poslovnog nastana, u skladu s člankom 35. stavkom 2. Direktive 2006/123/EZ;

               (b)

               odgovaranje na zahtjev poslan u skladu s člankom 35. stavkom 2. Direktive 2006/123/EZ;

               (c)

               slanje obavijesti Komisiji i državi članici poslovnog nastana, u skladu s člankom 35. stavkom 3. i člankom 35. stavkom 6. Direktive 2006/123/EZ;

               (d)

               automatsko obavješćivanje koordinatora o aktivnostima iz točaka (a), (b) i (c).

         Članak 5.
   Zaštita osobnih podataka
   Obrada osobnih podataka za potrebe razmjene informacija elektroničkim putem između država članica obavlja se u skladu s direktivama 95/46/EZ i 2002/58/EZ.
   Komisija obrađuje osobne podatke u skladu s Uredbom (EZ) br. 45/2001.
   Članak 6.
   Adresati
   Ova je Odluka upućena državama članicama.

      Sastavljeno u Bruxellesu 2. listopada 2009.

            Za Komisiju

         Charlie McCREEVY

            Član Komisije

      (1)  SL L 376, 27.12.2006., str. 36.

      (2)  SL L 181, 18.5.2004., str. 25.

      (3)  SL L 281, 23.11.1995., str. 31.

      (4)  SL L 201, 31.7.2002., str. 37.

      (5)  SL L 8, 12.1.2001., str. 1.

      (6)  SL L 13, 16.1.2008., str. 18.

      (7)  SL L 100, 18.4.2009., str. 12.


Odluka Komisije od 16/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8150 - DANONE / THE WHITEWAVE FOODS COMPANY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 30/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7937 - COMPUTER SCIENCES CORPORATION / XCHANGING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 16/05/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8410 - ZEN-NOH / LDC / AMAGGI / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 09/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7775 - BTPS / CPPIB / HAYMARKET HOUSE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 23/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8319 - CEFCI / JSC KAZMUNAIGAZ / ROMPETROL FRANCE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 22/08/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6971 - WARBURG PINCUS / GENERAL ATLANTIC / SANTANDER / SANTANDER ASSET MANAGEMENT) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2004/216/EZ: Odluka Komisije od 1. ožujka 2004. o izmjeni Direktive 82/894/EEZ o prijavi bolesti životinja unutar Zajednice kako bi se na popis bolesti koje podliježu obveznoj prijavi uvrstile određene bolesti kopitara i određene bolesti pčela (priopćeno pod brojem dokumenta C(2004) 578)  Tekst značajan za EGP

text:
               03/Sv. 017

               HR

               Službeni list Europske unije

               115

         32004D0216

               L 067/27

               SLUŽBENI LIST EUROPSKE UNIJE

               01.03.2004.

      ODLUKA KOMISIJE

   od 1. ožujka 2004.
   o izmjeni Direktive 82/894/EEZ o prijavi bolesti životinja unutar Zajednice kako bi se na popis bolesti koje podliježu obveznoj prijavi uvrstile određene bolesti kopitara i određene bolesti pčela
   (priopćeno pod brojem dokumenta C(2004) 578)
   (Tekst značajan za EGP)
   (2004/216/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 82/894/EEZ od 21. prosinca 1982. o prijavi bolesti životinja unutar Zajednice (1), a posebno prvu alineju njezinog članka 5. stavka 2.,
   budući da:

               (1)

               U skladu s Direktivom Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (2), bolestima koje podliježu obveznoj prijavi smatraju se konjska kuga, vezikularni stomatitis, maleus, durina, svi tipovi encefalomijelitisa konja, infekciozna anemija kopitara, bjesnoća i bedrenica.

               (2)

               U Prilogu I. Direktivi Vijeća 82/894/EEZ, navode se bolesti o čijoj se pojavi mora obavijestiti Komisija i ostale države članice, u odnosu na bolesti od kojih obolijevaju kopitari navode se samo konjsku kugu i vezikularni stomatitis.

               (3)

               Konjska kuga, vezikularni stomatitis, maleus, durina, infekciozna anemija kopitara i razni tipovi encefalomijelitisa konja bolesti su kopitara koje navodi Svjetska organizacija za zdravlje životinja (OIE).

               (4)

               Države članice OIE-a obvezne su prijaviti potvrđenu prvu pojavu ili ponovljenu pojavu bolesti s popisa, ako se zemlja ili zona u toj zemlji prethodno smatrala slobodnom od te određene bolesti, ili bi bolest mogla imati učinak zoonoze te ako razvoj bolesti može utjecati na međunarodni promet.

               (5)

               Trenutno se konjska kuga, vezikularni stomatitis, maleus, durina, infekciozna anemija kopitara i većina tipova encefalomijelitisa konja smatraju egzotičnim bolestima u Zajednici. Infekciozna anemija kopitara i neki tipovi encefalomijelitisa konja povremeno se mogu zabilježiti u određenim dijelovima Zajednice.

               (6)

               Kornjaš Aethinia tumida i grinja Tropilaelaps clareae egzotični su paraziti koji napadaju pčele medarice i trenutačno u Zajednici nisu poznati slučajevi izbijanja tih bolesti. Ako ih se uveze oni bi, međutim, mogli imati razorni učinak na zdravstveni status pčela medarica i na pčelarsku industriju, radi čega su te bolesti dodane na popis bolesti koje u Zajednici podliježu obveznom prijavljivanju.

               (7)

               Pravovremena prijava pojave takvih bolesti u Zajednici od vitalnog je značaja za kontrolu novonastalih bolesti, kao i za premještanje i promet kopitarima i pčelama, uzimajući u obzir i moguć zoonotski učinak nekih od tih bolesti.

               (8)

               Povećanjem Zajednice i raznolikim utjecajem okoliša na vektore koji prenose neke od gore navedenih bolesti, situacija u Zajednici u odnosu na te bolesti podložna je promjenama.

               (9)

               Stoga se smatra primjerenim dodati maleus, durinu, infekcioznu anemiju kopitara, sve tipove encefalomijelitisa konja, etiniozu i tropilelozu u Prilog I. Direktivi Vijeća 82/894/EEZ i promijeniti Prilog II. Direktivi Vijeća 82/894/EEZ kako bi se u obzir uzeo način na koji se drže pčele.

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Direktivi 82/894/EEZ zamjenjuju se tekstom u Prilogu ovoj Odluci.
   Članak 2.
   Ova se Odluka primjenjuje od 25. ožujka 2004.
   Članak 3.
   Ova je Odluka upućena državama članicama.

      Sastavljeno u Bruxellesu 1. ožujka 2004.

            Za Komisiju

         David BYRNE

            Član Komisije

      (1)  SL L 378, 31.12.1982., str. 58.; Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (2)  SL L 224, 18.8.1990., str. 42. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   PRILOG
   „
         PRILOG I.
         Bolesti koje podliježu obveznoj prijavi
         Konjska kuga
         Afrička svinjska kuga
         Influenca ptica (prije kuga peradi)
         Bolest plavog jezika
         Goveđa spongiformna encefalopatija
         Klasična svinjska kuga
         Zarazna pleuropneumonija goveda
         Durina
         Encefalomijelitis konja (svih tipova, uključujući venezuelski encefalomijelitis konja)
         Infekciozna anemija kopitara
         Slinavka i šap
         Maleus
         Zarazna hematopoetska nekroza
         Zarazna anemija lososa
         Bolest kvrgave kože
         Newcastleska bolest
         Kuga malih preživača
         Zarazna uzetost svinja (prije Tješinska bolest)
         Groznica riftske doline
         Goveđa kuga
         Ovčje i kozje boginje
         Etinioza (Aethinia tumida)
         Tropileloza (Tropilaelaps clareae)
         Vezikularni stomatitis
         Virusna hemoragijska septikemija

         PRILOG II.

            Podaci koji se dostavljaju prilikom prijave zahtijevani člancima 3. i 4. u slučaju primarnog i sekundarnog izbijanja bolesti navedenih u Prilogu I.

                     1.

                     Datum prijave.

                     2.

                     Vrijeme prijave.

                     3.

                     Zemlja podrijetla.

                     4.

                     Naziv bolesti i tip virusa, prema potrebi.

                     5.

                     Redni broj izbijanja bolesti.

                     6.

                     Tip izbijanja bolesti.

                     7.

                     Referentni broj izbijanja bolesti vezanog na odnosno izbijanje bolesti.

                     8.

                     Regija i geografska lokacija gospodarstva.

                     9.

                     Druge regije zahvaćene mjerama ograničenja.

                     10.

                     Datum potvrde bolesti.

                     11.

                     Datum postavljanja sumnje na bolest.

                     12.

                     Datum procjene prve infekcije.

                     13.

                     Podrijetlo bolesti.

                     14.

                     Poduzete mjere kontrole.

                     15.

                     Broj prijemljivih životinja na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) ribe, (h) divlje životinje, (i) u slučaju bolesti pčela, mora biti naveden broj prijemljivih košnica.

                     16.

                     Broj životinja s kliničkim znakovima bolesti na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) ribe, (h) divlje životinje, (i) u slučaju bolesti pčela, mora biti naveden broj košnica s vidljivim kliničkim znakovima bolesti.

                     17.

                     Broj uginulih životinja na gospodarstvu (a) goveda, (b) svinje, (c) ovce, (d) koze, (e) perad, (f) kopitari, (g) ribe, (h) divlje životinje.

                     18.

                     Broj zaklanih životinja (a) goveda, (b) svinje, (c) ovce, (d) koze, (e) perad, (f) kopitari, (g) ribe, (h) divlje životinje.

                     19.

                     Broj uništenih lešina (a) goveda, (b) svinje, (c) ovce, (d) koze, (e) perad, (f) kopitari, (g) ribe, (h) divlje životinje, (i) u slučaju bolesti pčela, mora biti naveden broj uništenih košnica.

                     20.

                     (Procijenjeni) datum završetka usmrćivanja.

                     21.

                     (Procijenjeni) datum završetka uništavanja lešina.

            U slučaju svinjske kuge dodatni podaci:

                     1.

                     Udaljenost od najbližeg gospodarstva koje drži svinje.

                     2.

                     Broj i tip (rasplodne, tovne, prasad (1)) svinja na zaraženom gospodarstvu.

                     3.

                     Broj i tip svinja (rasplodne, tovne, prasad (1)) s kliničkim znakovima na zaraženom gospodarstvu.

                     4.

                     Dijagnostičke metode.

                     5.

                     Ako bolest nije potvrđena na gospodarstvu, navesti je li potvrđena u klaonici ili prijevoznim sredstvima.

                     6.

                     Potvrda primarnih slučajeva (2) u divljih svinja.

            U slučaju bolesti riba:

         Infekcije zaraznom hematopoetskom nekrozom, zaraznom anemijom lososa i virusnom hemoragijskom septikemijom kada se potvrde na odobrenim ribogojilištima ili uzgojim područjima, ili slobodnim područjima od ovih bolesti, moraju biti prijavljene kao primarno izbijanje bolesti. Naziv i opis odobrenog uzgajališta ili zone mora biti sadržan u tekstu.
      ”

      (1)  Životinje mlađe od 3 mjeseca.

      (2)  Primarni slučaj u divljih svinja su oni slučajevi koji se pojavljuju u slobodnim područjima tj. izvan zona pod ograničenjem zbog klasične svinjske kuge divljih svinja.


title: 2010/173/EU: Odluka Komisije od 22. ožujka 2010. o izmjeni Odluke 2008/457/EZ o utvrđivanju pravila za provedbu Odluke Vijeća 2007/453/EZ o uspostavljanju Europskog fonda za integraciju državljana trećih zemalja za razdoblje od 2007. do 2013. kao dio općeg programa „Solidarnost i upravljanje migracijskim tokovima” u pogledu sustavâ upravljanja i nadzora država članica, pravila za upravno i financijsko upravljanje te prihvatljivost izdataka za projekte koje sufinancira Fond (priopćena pod brojem dokumenta C(2010) 1713)

text:
               19/Sv. 005

               HR

               Službeni list Europske unije

               252

         32010D0173

               L 075/35

               SLUŽBENI LIST EUROPSKE UNIJE

               22.03.2010.

      ODLUKA KOMISIJE

   od 22. ožujka 2010.
   o izmjeni Odluke 2008/457/EZ o utvrđivanju pravila za provedbu Odluke Vijeća 2007/453/EZ o uspostavljanju Europskog fonda za integraciju državljana trećih zemalja za razdoblje od 2007. do 2013. kao dio općeg programa „Solidarnost i upravljanje migracijskim tokovima” u pogledu sustavâ upravljanja i nadzora država članica, pravila za upravno i financijsko upravljanje te prihvatljivost izdataka za projekte koje sufinancira Fond
   (priopćena pod brojem dokumenta C(2010) 1713)
   (Vjerodostojni su samo tekstovi na bugarskom, češkom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku)
   (2010/173/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2007/435/EZ od 25. lipnja 2007. o uspostavljanju Europskog fonda za integraciju državljana trećih zemalja za razdoblje od 2007. do 2013. kao dio općeg programa „Solidarnost i upravljanje migracijskim tokovima” (1), a posebno njezin članak 21.,
   budući da:

               (1)

               Odluka 2007/453/EZ provedena je Odlukom Vijeća 2008/457/EZ (2).

               (2)

               U pogledu načela zdravog financijskog upravljanja primjereno je utvrditi gornju granicu za kumulativno ukupno pred financiranje koje se plaća državama članicama za godišnje programe.

               (3)

               U skladu s člankom 3. Protokola o stajalištu Ujedinjene Kraljevine i Irske priloženom Ugovoru o Europskoj uniji i Ugovoru o funkcioniranju Europske unije, Ujedinjenu Kraljevinu obvezuje temeljni akt i, slijedom toga, ova Odluka.

               (4)

               U skladu s člankom 3. Protokola o stajalištu Ujedinjene Kraljevine i Irske priloženom Ugovoru o Europskoj uniji i Ugovoru o funkcioniranju Europske unije, Irsku obvezuje temeljni akt i, slijedom toga, ova Odluka.

               (5)

               U skladu s člancima 1. i 2. Protokola o stajalištu Danske priloženom Ugovoru o Europskoj uniji i Ugovoru o funkcioniranju Europske unije, Dansku ne obvezuje ova Odluka niti se primjenjuje na nju.

               (6)

               Odluku 2008/457/EZ trebalo bi stoga na odgovarajući način izmijeniti,

         DONIJELA JE OVU ODLUKU:
   Članak 1.
   Odluka 2008/457/EZ mijenja se kako slijedi:

               1.

               Naslov članka 24. zamjenjuje se sljedećim:
               „Izvješća o napretku i konačna izvješća o provedbi godišnjih programa te zahtjevi za plaćanje”.

               2.

               U članku 24. dodaje se sljedeći stavak:
               „4.   U vezi s člankom 37. stavcima 3. i 4. temeljnog akta, kumulativno ukupno predfinanciranje koje se plaća državi članici ne prelazi 90 % ukupnog iznosa dodijeljenog toj državi članici u odluci o financiranju kojom se odobrava godišnji program.
               Kada je država članica na nacionalnoj razini izdvojila iznos koji je manji od ukupnog iznosa dodijeljenog u odluci o financiranju kojom se odobrava godišnji program, kumulativno ukupno predfinanciranje ne prelazi 90 % iznosa izdvojenog na nacionalnoj razini.”

         Članak 2.
   Ova je Odluka upućena Kraljevini Belgiji, Republici Bugarskoj, Češkoj Republici, Saveznoj Republici Njemačkoj, Republici Estoniji, Irskoj, Helenskoj Republici, Kraljevini Španjolskoj, Francuskoj Republici, Talijanskoj Republici, Republici Cipar, Republici Latviji, Republici Litvi, Velikom Vojvodstvu Luksemburg, Mađarskoj, Republici Malti, Kraljevini Nizozemskoj, Republici Austriji, Republici Poljskoj, Portugalskoj Republici, Rumunjskoj, Republici Sloveniji, Slovačkoj Republici, Republici Finskoj, Kraljevini Švedskoj i Ujedinjenoj Kraljevini Velike Britanije i Sjeverne Irske.

      Sastavljeno u Bruxellesu 22. ožujka 2010.

            Za Komisiju

         Cecilia MALMSTRÖM

            Članica Komisije

      (1)  SL L 168, 28.6.2007., str. 18.

      (2)  SL L 167, 27.6.2008., str. 69.


Odluka Komisije od 17/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7583 - CSL / NOVARTIS INFLUENZA VACCINES BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 24/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8498 - TORAY / MITSUI / SODA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Odluka br. 787/2004/EZ Europskog parlamenta i Vijeća od 21. travnja 2004. o izmjeni Odluke Vijeća 96/411/EZ i odluka br. 276/1999/EZ, br. 1719/1999/EZ, br. 2850/2000/EZ, br. 507/2001/EZ, br. 2235/2002/EZ, br. 2367/2002/EZ, br. 253/2003/EZ, br. 1230/2003/EZ i br. 2256/2003/EZ radi prilagodbe referentnih iznosa za uzimanje u obzir proširenja Europske unije

text:
               01/Sv. 9

               HR

               Službeni list Europske unije

               25

         32004D0787

               L 138/12

               SLUŽBENI LIST EUROPSKE UNIJE

         ODLUKA br. 787/2004/EZ EUROPSKOG PARLAMENTA I VIJEĆA
   od 21. travnja 2004.
   o izmjeni Odluke Vijeća 96/411/EZ i odluka br. 276/1999/EZ, br. 1719/1999/EZ, br. 2850/2000/EZ, br. 507/2001/EZ, br. 2235/2002/EZ, br. 2367/2002/EZ, br. 253/2003/EZ, br. 1230/2003/EZ i br. 2256/2003/EZ radi prilagodbe referentnih iznosa za uzimanje u obzir proširenja Europske unije
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95., članak 153. stavak 2., članak 156. stavak 1., članak 157. stavak 3., članak 175. stavak 1. i članak 285.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora,
   nakon savjetovanja s Odborom regija,
   u skladu s postupkom utvrđenim u članku 251. Ugovora (1),
   budući da:
   radi uzimanja u obzir proširenja Europske unije trebalo bi prilagoditi referentne iznose u Odluci Vijeća 96/411/EZ od 25. lipnja 1996. o poboljšanju poljoprivredne statistike Zajednice (2), i u sljedećim Odlukama Europskog parlamenta i Vijeća:

               —

               br. 276/1999/EZ od 25. siječnja 1999. o donošenju višegodišnjeg plana djelovanja Zajednice o promicanju sigurne uporabe Interneta suzbijanjem nezakonitih i štetnih sadržaja na globalnim mrežama (3),

               —

               br. 1719/1999/EZ od 12. srpnja 1999. o nizu smjernica, uključujući i određivanje projekata od zajedničkog interesa, za transeuropske mreže za elektroničku razmjenu podataka između uprava (IDA) (4),

               —

               br. 2850/2000/EZ od 20. prosinca 2000. o uspostavi okvira Zajednice za suradnju u području slučajnog ili namjernog onečišćenja mora (5),

               —

               br. 507/2001/EZ od 12. ožujka 2001. o skupu djelovanja koja se odnose na transeuropsku mrežu za prikupljanje, izradu i diseminaciju statističkih podataka o trgovini robom unutar Zajednice i između Zajednice i država nečlanica (Edicom) (6),

               —

               br. 2235/2002/EZ od 3. prosinca 2002. usvajanju programa Zajednice za poboljšanje funkcioniranja poreznih sustava na unutarnjem tržištu (program Fiscalis 2003. do 2007.) (7),

               —

               br. 2367/2002/EZ od 16. prosinca 2002. o statističkom programu Zajednice od 2003. do 2007. (8),

               —

               br. 253/2003/EZ od 6. veljače 2003. o usvajanju programa djelovanja za carinu u Zajednici (Carina 2007.) (9),

               —

               br. 1230/2003/EZ od 26. lipnja 2003. o usvajanju višegodišnjeg programa djelovanja u području energije: „Inteligentna energija – Europa” (2003.-2006.) (10),

               —

               br. 2256/2003/EZ od 17. studenoga 2003. o usvajanju višegodišnjeg programa (2003. - 2005.) za praćenje eEurope 2005., širenje dobre prakse i poboljšanje mrežne i informacijske sigurnosti (Modinis) (11),

         DONIJELI SU OVU ODLUKU:
   Članak 1.
   Članak 6. stavak 4. prvi podstavak Odluke 96/411/EZ zamjenjuje se sljedećim:

      „4.   Financijski okvir za provedbu ovog programa za razdoblje od 2003. do 2007. utvrđuje se na 11,65 milijuna eura. Od toga je 8,65 milijuna eura namijenjeno za razdoblje od 2003. do 2006.
      Za razdoblje koje počinje 1. siječnja 2007. predloženi iznos smatra se potvrđenim ako je za predmetnu fazu u skladu s financijskom perspektivom na snazi za razdoblje koje počinje 1. siječnja 2007.”

   Članak 2.
   Članak 1. stavak 3. prvi podstavak Odluke br. 276/1999/EZ zamjenjuje se sljedećim:

      „3.   Financijski okvir za provedbu plana djelovanja za razdoblje od 1. siječnja 1999. do 31. prosinca 2004. utvrđuje se na 39,1 milijuna eura.”

   Članak 3.
   Članak 12. Odluke br. 1719/1999/EZ mijenja se kako slijedi:

               1.

               Naslov „Financijski referentni iznos” zamjenjuje se naslovom „Financiranje”:

               2.

               Stavak 1. zamjenjuje se sljedećim:
               „1.   Financijski okvir za provedbu akcija Zajednice na temelju ove Odluke za razdoblje od 2002. do 2004. iznosi 40,6 milijuna eura.”

         Članak 4.
   Članak 2. točka (c) Odluke br. 2850/2000/EZ zamjenjuje se sljedećim:

               „(c)

               Financijski okvir za provedbu ove Odluke za razdoblje od 2000. do 2006. utvrđuje se na 12,6 milijuna eura.
               Financiranje raspodijeljeno za djelovanja predviđena ovom Odlukom unosi se u godišnja odobrena sredstva općeg proračuna Europske unije. Raspoloživa godišnja sredstva odobrava proračunsko tijelo unutar granica financijske perspektive.”

         Članak 5.
   Odluka br. 507/2001/EZ mijenja se i glasi:

               1.

               Članak 6. prvi podstavak zamjenjuje se sljedećim:
               „Financijski okvir za provedbu djelovanja Zajednice navedenog u ovoj Odluci za razdoblje od 2001. do 2005. utvrđuje se na 53,6 milijuna eura. Indikativna raščlamba sredstava prema kategorijama djelovanja iz članka 2. prikazan je u Prilogu II.”

               2.

               Prilog II. se mijenja tekstom iz Priloga I. ovoj Odluci.

         Članak 6.
   Članak 10. Odluke br. 2235/2002/EZ zamjenjuje se sljedećim:

      „Članak 10.
      Financiranje
      Financijski okvir za provedbu programa za razdoblje od 1. siječnja 2003. do 31. prosinca 2007. utvrđuje se na 67,25 milijuna EUR. Od toga je 51,9 milijuna eura namijenjeno je za razdoblje do 31. prosinca 2006.
      Za razdoblje koje počinje 1. siječnja 2007. predloženi iznos se smatra potvrđenim ako je u predmetnoj fazi u skladu s financijskom perspektivom na snazi za razdoblje koje počinje 1. siječnja 2007.
      Godišnja sredstva odobrava proračunsko tijelo unutar granica financijske perspektive.”

   Članak 7.
   Članak 3. prvi i drugi podstavak Odluke br. 2367/2002/EZ zamjenjuju se sljedećim:

      „Financijski okvir za provedbu programa za razdoblje od 2003. do 2007. utvrđuje se na 220,6 milijuna eura. Od toga je 170,83 milijuna eura namijenjeno je za razdoblje do 31. prosinca 2006.
      Za razdoblje koje počinje 1. siječnja 2007. predloženi iznos smatra se potvrđenim ako je u predmetnoj fazi u skladu s financijskom perspektivom na snazi za razdoblju koje počinje 1. siječnja 2007.”

   Članak 8.
   Članak 14. Odluke br. 253/2003/EZ zamjenjuje se sljedećim:

      „Članak 14.
      Financiranje
      1.   Financijski okvir za provedbu ovog programa za razdoblje od 1. siječnja 2003. do 31. prosinca 2007. utvrđuje se na 165,55 milijuna eura. Od toga je 128,79 milijuna eura namijenjeno je za razdoblje do 31. prosinca 2006.
      2.   Za razdoblje koje počinje 1. siječnja 2007. predloženi iznos smatra se potvrđenim ako je u predmetnoj fazi u skladu s financijskom perspektivom na snazi za razdoblju koje počinje 1. siječnja 2007.
      3.   Godišnja sredstva odobrava proračunsko tijelo unutar granica financijske perspektive.”

   Članak 9.
   Odluka br. 1230/2003/EZ mijenja se i glasi:

               1.

               Članak 6. stavak 1. prvi podstavak zamjenjuje se sljedećim:
               „1.   Financijski okvir za provedbu ovog programa za razdoblje od 2003. do 2006. iznosi 250 milijuna eura.”

               2.

               Prilog se zamjenjuje tekstom iz Priloga II. ovoj Odluci.

         Članak 10.
   Članak 4. prvi i drugi podstavak Odluke br. 2256/2003/EZ zamjenjuje se sljedećim:

      „Ovim je programom obuhvaćeno razdoblje od 1. siječnja 2003. do 31. prosinca 2005. Financijski okvir za provedbu ovog programa utvrđuje se na 22,44 milijuna eura.’

   Članak 11.
   Ova je Odluka upućena državama članicama.

      Sastavljeno u Strasbourgu 21. travnja 2004.

            Za Europski parlament

            Predsjednik

         P. COX

            Za Vijeće

            Predsjednik

         D. ROCHE

      (1)  Mišljenje Europskog parlamenta od 9. ožujka 2004. (još nije objavljeno u Službenome listu) i Odluka Vijeća od 5. travnja 2004.

      (2)  SL L 162, 1.7.1996., str. 14. Odluka kako je zadnje izmijenjena Odlukom br. 1919/2002/EZ Europskog parlamenta i Vijeća (SL L 293, 29.10.2002., str. 5.).

      (3)  SL L 33, 6.2.1999., str. 1 Odluka kako je zadnje izmijenjena Uredbom (EZ) br. 1882/2003 (SL L 284, 31.10.2003., str. 1.).

      (4)  SL L 203, 3.8.1999., str. 1 Odluka kako je izmijenjena Odlukom br. 2046/2002/EZ (SL L 316, 20.11.2002., str. 4.).

      (5)  SL L 332, 28.12.2000., str. 1.

      (6)  SL L 76, 16.3.2001., str. 1.

      (7)  SL L 341, 17.12.2002., str. 1.

      (8)  SL L 358, 31.12.2002., str. 1.

      (9)  SL L 36, 12.2.2003., str. 1.

      (10)  SL L 176, 15.7.2003., str. 29.

      (11)  SL L 336, 23.12.2003., str. 1.

      PRILOG I.

            „PRILOG II.

               INDIKATIVNA RAŠČLAMBA PREMA KATEGORIJAMA DJELOVANJA EDICOM, U SKLADU S ČLANKOM 2., ZA RAZDOBLJE OD 2001. DO 2005.

                        Raščlamba od 2001. do 2005.

                        Ukupno

                        Kvalitetnija informacijska mreža koja je jeftinija i brže dostupna, u skladu sa zahtjevima politika Zajednice

                        22 %

                        Relevantna informacijska mreža prilagođena promjenljivim potrebama korisnika u okviru Ekonomske i monetarne unije i međunarodnoga gospodarskog okružja

                        14 %

                        Informacijska mreža koja je bolje uključena u opće statističko okružje i prilagođena razvojima upravnog okružja

                        25 %

                        Mreža kojom se poboljšavaju statističke usluge koje se pružaju upravama, korisnicima i davateljima podataka

                        12 %

                        Mreža utemeljena na instrumentima prikupljanja informacija s obzirom na najnovija tehnološka postignuća kako bi se poboljšale funkcije dostupne davateljima informacija

                        9 %

                        Integrirana i interoperativna mreža

                        11 %

                        Tehnička i upravna pomoć; mjere potpore

                        7 %

                        Ukupno (u milijunima eura)

                        53,6”

      PRILOG II.

            „PRILOG

                        (u milijunima eura)

                        Područja djelovanja

                        od 2003. do 2006.

                                    1.

                                    Poboljšanje energetske učinkovitosti i racionalna uporaba energije

                        88,9

                                    2.

                                    Novi i obnovljivi izvori energije i diversifikacija proizvodnje energije

                        101,9

                                    3.

                                    Energetski aspekti prijevoza

                        41,6

                                    4.

                                    Promicanje obnovljivih izvora energije i energetske učinkovitosti na međunarodnoj razini, posebno u zemljama u razvoju

                        17,6

                        Ukupno

                        250 (2)

         (1)  Ova je raspodjela privremena. Raspodjela sredstava između područja fleksibilna je kako bi se učinkovitije uzele u obzir promjenljive potrebe sektora.

         (2)  Proračun za izvršnu agenciju moglo bi utvrditi proračunsko tijelo kao postotak ukupnih odobrenih sredstava za taj program.”


Odluka Komisije od 15/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7735 - FOSUN / BHF-KB) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 25/03/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7501 - CHINA SHIPBUILDING POWER ENGINEERING INSTITUTE / WÄRTSILÄ TECHNOLOGY / CSSC WÄRTSILÄ ENGINE) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 15/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7856 - THOMA BRAVO / SILVER LAKE GROUP / SOLARWINDS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 19/11/2012 u kojoj se određuje koncentracija kompatibilna sa zajedničkim tržištem (Predmet br. COMP/M.6743 - TALANX INTERNATIONAL / MEIJI YASUDA LIFE INSURANCE COMPANY / HDI POLAND) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 13/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8285 - BAIN CAPITAL INVESTORS / MSX INTERNATIONAL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 08/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7241 - ADVENT INTERNATIONAL / BAIN CAPITAL INVESTORS / NETS HOLDING) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 11/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6946 - BAYWA / BOHNHORST AGRARHANDEL) prema Uredbi Vijeća (EZ) br. 139/2004 (Samo je njemački tekst vjerodostojan)


Odluka Komisije od 04/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6819 - RATOS / FERD / AIBEL GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 09/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6815 - ERDF / CDC / UEM / EFLUID) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


Odluka Komisije od 16/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8111 - ARDIAN / CRÉDIT AGRICOLE ASSURANCES / INDIGO INFRA) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


Odluka Komisije od 19/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7939 - HDI ASSICURAZIONI / CBA VITA / SELLA LIFE) prema Uredbi Vijeća (EZ) No 139/2004 (Vjerodostojan je samo tekst na talijanskom jeziku)